ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
22 ส.ค. 2559

สรุปภาวะตลาดภาคเช้า : แกว่งแคบ – SET แกว่งแคบ เนื่องด้วยยังไม่มีปัจจัยกำหนดทิศทาง SET นัก ขณะเดียวกันตลาดการเงินทั่วโลกรอคอยประเด็นสำคัญสำหรับถ้อยแถลงเยลเลนในวันศุกร์ที่ 26 ส.ค. สำหรับการประชุมที่ Jackson Hole ซึ่งคาดว่าจะมีการส่งสัญญาณถึงทิศทางดอกเบี้ยสหรัฐ ทั้งนี้ SET ปิดตลาดช่วงเช้าที่ระดับ 1538.57 จุด -0.19 จุด หรือ -0.01% ด้วยมูลค่าซื้อขายที่ระดับ 2.4 หมื่นลบ. กลุ่มหลักแบงก์กดดันตลาด ปิดลบ -0.8% ขณะที่พลังงานประคองตลาด ปิดบวก +0.6% ส่วน ICT ปิดลบ -1.0% จากวันนี้ INTUCH ขึ้น XD ด้านตลาดภูมิภาคเคลื่อนไหวแคบ โดยบวกลบคละเคล้า
กลยุทธ์ที่แนะนำ : ช่วงบ่าย: แกว่งแคบ โดยมีจุดติดตาม สำหรับการเคลื่อนไหวที่ชัดเจนขึ้นในช่วงถัดไป โดยหากหลุดต่ำกว่า 1535 จุด จะสร้างสัญญาณลบ และมีแนวรับถัดไปที่ 1530 จุด ส่วนกรณีขึ้นทะลุ 1543 จุด จะสร้างสัญญาณที่ดีในระยะสั้น เพื่อทดสอบกรอบบนอีกครั้งบริเวณ 1550 และ 1560 จุด ตามลำดับ ส่วนภาพรวม SET เป็นช่วงหัวเลี้ยวหัวต่อ ระหว่างปรับฐานแล้ว (หากต่ำกว่า 1530 จุด) หรือไต่ระดับอีกชุด แต่ upside ก็ไม่ได้มากนัก (เป้า 1570-1580 จุด) กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเพียงซื้อขายระยะสั้น ทั้งนี้ หุ้นแนะนำตามสัญญาณเทคนิค ได้แก่ KCM (รับ 1.26 ต้าน 1.38 Cut 1.21)
 